**Α Π Ο Σ Π Α Σ Μ Α**

από το πρακτικό της υπ' αριθμ. **15ης/2010 Συνεδρίασης**

του Δημοτικού Συμβουλίου

|  |  |
| --- | --- |
| Αριθ. Απόφασης **254/2010** | **Π Ε Ρ Ι Λ Η Ψ Η**  **Συζήτηση και λήψη απόφασης για έκδοση ψηφίσματος για την επίθεση Ισραηλινών κατά του ‘στόλου της ελευθερίας’ στη Γάζα.** |

Χαλάνδρι και στην Αίθουσα Συνεδριάσεων του Δημοτικού Συμβουλίου, σήμερα την **2η** του μήνα **Ιουνίου** του έτους **2010**, ημέρα της εβδομάδας **Τετάρτη** και ώρα **18:30**, ήλθε σε Συνεδρίαση το Δημοτικό Συμβούλιο, κατόπιν της από **28/5/2010** εγγράφου πρόσκλησης του Προέδρου, που δόθηκε στο Δήμαρχο και σε καθέναν από τους Συμβούλους, σύμφωνα με τα άρθρα 95 και 96 του Δημοτικού και Κοινοτικού Κώδικα (Ν.3463/06 Κ114/Α/08.06.2006).

Αφού διαπιστώθηκε ότι υπάρχει νόμιμη απαρτία δεδομένου ότι με σύνολο 33 μελών βρέθηκαν παρόντα **29**.

**Π Α Ρ Ο Ν Τ Ε Σ**

ΠΡΟΕΔΡΟΣ: ΚΟΥΡΑΣΗΣ ΓΕΩΡΓΙΟΣ

ΜΕΛΗ: ΛΕΚΚΑΣ ΕΥΑΓΓΕΛΟΣ, ΖΑΝΙΔΑΚΗΣ ΚΩΝΣΤΑΝΤΙΝΟΣ, ΝΙΩΤΗ ΕΛΕΝΗ, ΑΝΔΡΙΑΝΑΚΗΣ ΜΥΡΩΝ, ΠΑΡΑΣΚΕΥΟΠΟΥΛΟΣ ΣΩΤΗΡΙΟΣ, ΚΟΣΣΥΒΑΣ ΜΙΧΑΗΛ, ΚΟΝΤΟΖΑΜΑΝΗΣ ΒΑΣΙΛΕΙΟΣ, ΣΥΡΜΑΝΟΓΛΟΥ ΠΑΝΤΕΛΕΗΜΩΝ, ΛΑΔΟΠΟΥΛΟΣ ΙΩΑΝΝΗΣ, ΝΟΜΠΕΛΗΣ ΖΑΧΑΡΙΑΣ, ΝΤΟΥΡΟΣ ΒΑΣΙΛΕΙΟΣ, ΠΟΥΛΟΥ ΓΕΩΡΓΙΑ, ΤΣΙΚΙΝΗ ΑΝΝΑ-ΜΑΡΙΑ, ΘΕΟΔΩΡΟΥ ΓΕΩΡΓΙΟΣ, ΜΠΑΣΙΑΚΟΥ ΠΕΡΣΕΦΟΝΗ-ΕΥΑΓΓΕΛΙΑ, ΚΑΤΣΟΥΛΙΕΡΗ - ΚΩΤΣΗ ΑΙΚΑΤΕΡΙΝΗ, ΑΝΔΡΕΟΠΟΥΛΟΣ ΕΥΣΤΑΘΙΟΣ, ΚΑΡΑΜΟΛΕΓΚΟΣ ΣΤΑΜΑΤΙΟΣ, ΒΛΑΣΣΟΠΟΥΛΟΣ ΑΡΙΣΤΕΙΔΗΣ, ΠΑΠΑΪΩΑΝΝΟΥ ΧΑΡΑΛΑΜΠΟΣ, ΠΕΤΡΟΠΟΥΛΟΣ ΣΤΑΜΑΤΙΟΣ, ΜΙΧΑΗΛ – ΠΑΥΛΙΔΑΚΗ ΜΑΡΙΑ, ΜΑΡΚΟΣ ΛΟΥΚΑΣ, ΓΚΟΤΣΗ – ΜΑΓΚΟΥΡΑ ΚΥΡΙΑΚΗ, ΚΑΡΑΤΖΑ ΚΟΝΔΥΛΙΑ, ΑΝΑΣΤΑΣΙΑΔΗΣ ΠΕΤΡΟΣ, ΣΜΑΡΑΓΔΗ ΜΑΡΙΝΑ-ΕΛΕΝΗ, ΓΕΡΟΛΥΜΑΤΟΣ ΚΩΝΣΤΑΝΤΙΝΟΣ

Α Π Ο Ν Τ Ε Σ

ΝΤΑΒΑΡΗΣ ΗΛΙΑΣ, ΒΑΣΙΟΣ ΠΑΝΑΓΙΩΤΗΣ, ΖΙΑΜΠΑΣ ΙΩΑΝΝΗΣ, ΠΑΝΤΑΖΗΣ ΝΙΚΟΛΑΟΣ

Οι οποίοι δεν ήρθαν αν και ειδοποιήθηκαν νόμιμα.

**Προσελεύσεις:** Ουδείς.

**Αποχωρήσεις:** Ουδείς.

Ο Δήμαρχος κ. Ζαφειρόπουλος Γρηγόρης δεν προσήλθε. Με την υπ’ αριθμ. πρωτ. 10/4-1-2010 απόφαση Δημάρχου, τον Δήμαρχο αναπληρώνει ο Αντιδήμαρχος τεχνικών Υπηρεσιών, κος Μύρωνας Ανδριανάκης.

Ο Πρόεδρος του Δημοτικού Συμβουλίου, κήρυξε την έναρξη της συνεδρίασης, παρουσία της υπεύθυνης για την τήρηση των πρακτικών – υπαλλήλου του Δήμου κ. Κούκα Ελένης και ανακοίνωσε ότι λόγω των γεγονότων στη Γάζα και συγκεκριμένα της επίθεσης Ισραηλινών κατά του ‘στόλου της ελευθερίας’, όπου μετέφερε ανθρωπιστική βοήθεια, δεν θα συζητηθούν τα θέματα της 15ης Συνεδρίασης και πρότεινε τη συζήτηση ενός και μόνο θέματος, την έκδοση ψηφίσματος σχετικό με τα ανωτέρω γεγονότα.

Το Δ.Σ. ομόφωνα εγκρίνει τη συζήτηση του ανωτέρω θέματος, το οποίο και θα αποτελέσει το 13ο θέμα της ημερήσιας διάταξης.

Στη συνέχεια ο Πρόεδρος κάλεσε το Συμβούλιο να αποφασίσει σχετικά.

Το Συμβούλιο, μετά από διαλογική συζήτηση, αφού έλαβε υπόψη τις διατάξεις του Δημοτικού & Κοινοτικού Κώδικα,

**Α π ο φ α σ ί ζ ε ι**

**Κατά Πλειοψηφία** εγκρίνει την έκδοση ψηφίσματος ως κατωτέρω:

**ΨΗΦΙΣΜΑ**

Το Δημοτικό Συμβούλιο Χαλανδρίου καταδικάζει τη βάρβαρη, πειρατική επίθεση του Ισραηλινού κράτους ενάντια στο ‘στόλο της Ελευθερίας’ που μετέφερε στην αποκλεισμένη Γάζα ανθρωπιστική βοήθεια. Μια επίθεση που είχε σαν αποτέλεσμα το θάνατο εννέα ατόμων, το βαρύ τραυματισμό δεκάδων άλλων και την παράνομη σύλληψη όλων των μελών της αποστολής που περιελάμβανε αντιπροσώπους από 50 χώρες.

Το κράτος – τρομοκράτης, εδώ και χρόνια, έχει μετατρέψει την περιοχή της Γάζας σε ένα τεράστιο στρατόπεδο συγκέντρωσης. Με την ανοχή και τη στήριξη των κυβερνήσεων των ΗΠΑ και της Ευρωπαϊκής Ένωσης, δολοφονεί συστηματικά τους υπερήφανους κατοίκους της, ενώ τους στερεί παράνομα τα στοιχειώδη μέσα επιβίωσης. Τώρα αποθρασυμμένο από αυτή την ανοχή, δεν δίστασε, παραβιάζοντας πάλι τη διεθνή νομιμότητα, να καταλάβει πλοία στα διεθνή ύδατα, να συλλάβει πληρώματα και επιβάτες, να δολοφονήσει αμάχους όπως κάνει χρόνια τώρα στην κατεχόμενη Παλαιστίνη.

Επισημαίνουμε τις διαχρονικές ευθύνες των κυβερνήσεων της ΝΔ και του ΠΑΣΟΚ που συστηματικά αναβάθμισαν τις διακρατικές σχέσεις με το κράτος – τρομοκράτη.

Επίσης καταδικάζουμε την απαράδεκτη στάση της ελληνικής κυβέρνησης. Την ίδια στιγμή που λάμβαναν χώρα κοινές ασκήσεις με τις στρατιωτικές δυνάμεις του Ισραήλ, καταλαμβάνονταν ελληνικά πλοία και συλλαμβάνονταν και βασανίζονταν έλληνες πολίτες. Οι ‘χλιαρές’ ανακοινώσεις καταδίκης της επίθεσης όχι μόνο δεν συνοδεύτηκαν από κινήσεις αντίστοιχες του πρωτοφανούς γεγονότος (π.χ. ανάκληση του πρεσβευτή της Ελλάδας από το Ισραήλ, διακοπή κάθε συνεργασίες κλπ) αλλά περιορίστηκαν μόνο στο πρόσφατο συμβάν, αποσιωπώντας την ίδια την ουσία. Ότι το Ισραήλ, με κάθε μέσο, επιμένει να επιβάλλει τον παράνομο αποκλεισμό της Γάζας από τον έξω κόσμο.

Ζητάμε:

Την άμεση και άνευ όρων απελευθέρωση των κρατουμένων, ανάμεσα στους οποίους βρίσκονται και δικοί μας άνθρωποι. Ο επικεφαλής της παράταξης και πρώην δημοτικός σύμβουλος Χαλανδρίου, Γιώργος Λιερός και η Δήμητρα Κυρίλλου.

Να επιστρέψουν άμεσα τα ελληνικά πλοία στη χώρα.

Να σταματήσει ο αποκλεισμός της Γάζας.

Μειοψήφησαν οι κ.κ. Ε. Ανδρεόπουλος, Σ. Καραμολέγκος, Α. Βλασσόπουλος, Χ. Παπαϊωάννου, Σ. Πετρόπουλος, Μ. Μιχαήλ – Παυλιδάκη, Λ. Μάρκος και Κ. Γκότση – Μάγκουρα.

Ο κ. Ανδρεόπουλος είπε ότι μειοψήφησαν διότι, ναι μεν συμφωνούν με το σκεπτικό του ψηφίσματος, αλλά διαφωνούν με την τρίτη παράγραφο [Επισημαίνουμε τις διαχρονικές ευθύνες……… την ίδια την ουσία].

Αυτή η απόφαση έλαβε αύξοντα αριθμό **254/2010**.

Ανατίθεται στον Δήμαρχο η περαιτέρω ενέργεια.

Αφού εξαντλήθηκαν τα θέματα της ημερήσιας διάταξης λύνεται η συνεδρίαση.

Γι αυτό συντάχθηκε το παρόν πρακτικό και υπογράφεται ως κατωτέρω:

Χαλάνδρι, 03/06/2010

|  |  |
| --- | --- |
| **Ο ΠΡΟΕΔΡΟΣ**  **ΚΟΥΡΑΣΗΣ ΓΕΩΡΓΙΟΣ** | **ΤΑ ΜΕΛΗ**  Ε. ΛΕΚΚΑΣ, Κ. ΖΑΝΙΔΑΚΗΣ, Ε. ΝΙΩΤΗ, Μ. ΑΝΔΡΙΑΝΑΚΗΣ, Σ. ΠΑΡΑΣΚΕΥΟΠΟΥΛΟΣ, Μ. ΚΟΣΣΥΒΑΣ, Β. ΚΟΝΤΟΖΑΜΑΝΗΣ, Π. ΣΥΡΜΑΝΟΓΛΟΥ, Ι. ΛΑΔΟΠΟΥΛΟΣ, Ζ. ΝΟΜΠΕΛΗΣ, Β. ΝΤΟΥΡΟΣ, Γ. ΠΟΥΛΟΥ, Α.-Μ. ΤΣΙΚΙΝΗ, Γ. ΘΕΟΔΩΡΟΥ, Π.-Ε. ΜΠΑΣΙΑΚΟΥ, Α. ΚΑΤΣΟΥΛΙΕΡΗ - ΚΩΤΣΗ, Ε. ΑΝΔΡΕΟΠΟΥΛΟΣ, Σ. ΚΑΡΑΜΟΛΕΓΚΟΣ, Α. ΒΛΑΣΣΟΠΟΥΛΟΣ, Χ. ΠΑΠΑΪΩΑΝΝΟΥ, Σ. ΠΕΤΡΟΠΟΥΛΟΣ, Μ. ΜΙΧΑΗΛ – ΠΑΥΛΙΔΑΚΗ, Λ. ΜΑΡΚΟΣ, Κ. ΓΚΟΤΣΗ – ΜΑΓΚΟΥΡΑ, Κ. ΚΑΡΑΤΖΑ, Π. ΑΝΑΣΤΑΣΙΑΔΗΣ, Μ. – Ε. ΣΜΑΡΑΓΔΗ, Κ. ΓΕΡΟΛΥΜΑΤΟΣ |